**Javna objava za prosto delovno mesto Vodja projektov, šifra delovnega mesta G027910**

Javni zavod Center Rog razpisuje eno prosto delovno mesto za delovno mesto Vodja projektov, šifra delovnega mesta G027910, v Programsko-poslovnem oddelku**.**

Število prostih delovnih mest: **1**

**Opis del in nalog:**

* načrtovanje, razvoj, organizacija ter vodenje rezidenčnega, proizvodnega (individualni delovni prostori), razstavnega (galerijskega) in prireditvenega programa zavoda;
* producentsko delo in vodenje projektov;
* zasnova publikacij in uredniško urejanje publikacij, povezanih z delovnim področjem;
* sodelovanje z vodjo trženja pri trženju razstavno-prireditvene dvorane, prostora v parku in Petkovškovega nabrežja;
* sodelovanjem z vodjo trženja pri strateškem načrtovanju in izvajanju komunikacije razstav in prireditev ter ažuriranje spletne strani in družbenih omrežij zavoda na delovnem področju;
* mednarodno sodelovanje in sodelovanje z drugimi relevantnimi partnerji zavoda in povezovanje za potrebe skupnih prijav na razpise;
* administrativno in finančno vodenje projektov v skladu s pravili, vključno z vsebinskim in finančnim poročanjem;
* urejanje knjižnice materialov;
* skrb za hranjenje, evidentiranje in katalogiziranje zbirke izdelkov;
* priprava javnih pozivov za partnerstva na delovnem področju in vodenje izbornih postopkov;
* nadzor nad partnerskimi programi;
* priprava razpisov in izbornih postopkov za individulne in kolektivne delovne prostore;
* nadzor nad programi v individualnih delovnih prostorih;
* priprava razpisov in izbornih postopkov za rezidenčne delovne prostore;
* nadzor nad programi v rezidenčnih delovnih prostorih;
* sodelovanje pri pripravi strateškega načrta zavoda, letnih načrtov in poročil ter drugih skupnih dokumentih zavoda;
* spremljanje razpisov na delovnem področju in priprava razpisne dokumentacije;
* sodelovanje z drugimi strokovnimi sodelavci zavoda;
* strokovno izpopolnjevanje na delovnem področju;
* skrb za arhiviranje dokumentacije;
* opravljanje drugih del po navodilu direktorja in programskega vodje.

Raven zahtevane izobrazbe in smer: **specializacija po visokošolski izobrazbi (prejšnja) ali visokošolska univerzitetna izobrazba (prejšnja) ali magistrska izobrazba (2. stopnja) družboslovne, ekonomske ali druge ustrezne smeri.**

Trajanje zaposlitve: **Nedoločen čas.**

Kraj opravljanja dela: **Sedež javnega zavoda, po potrebi druga prizorišča v Sloveniji in tujini v okviru delovnih nalog.**

Delovni čas, v katerem se opravlja delo: **polni delovni čas, enoizmensko delo, pogosto delo v manj ugodnem delovnem času.**

Zahtevane delovne izkušnje: **najmanj 3 leta na enakem ali sorodnem delovnem mestu.**

Poskusno delo: **6 mesecev.**

Zahtevano znanje jezikov: **Brezhibno pisno in ustno izražanje v slovenščini, znanje angleškega jezika na višji ravni.**

Druga posebna znanja, druge zmožnosti/kompetence:

* **dobro poznavanje dela z računalnikom (MS Office);**
* **organizacijske sposobnosti in sposobnosti za samostojno vodenje projektov;**
* **sposobnost timskega dela, kreativnost, komunikativnost, proaktivni odnos do dela;**
* **poznavanje področij oblikovanja, arhitekture, uporabnih umetnosti in drugih področij dela;**
* **poznavanje delovanja zavoda;\***
* **odgovornost za zakonitost dela;**
* **vozniški izpit B kategorije.**

Zadnji rok za prijavo kandidatk\_ov: 25. 11. 2022**.** Nepravočasne in nepopolne prijave ne bodo upoštevane. **Samo prijave, ki vsebujejo vse spodaj naštete elemente in dokazila, bodo obravnavane kot popolne.**

Način prijave kandidatk\_ov:

**Kandidatke\_i naj pošljejo pisno vlogo v elektronski obliki z naslednjimi obveznimi sestavnimi deli:**

* **življenjepisom v slovenskem jeziku (največ 2 A4 strani),**
* **motivacijskim pismom za prijavo na delovno mesto (največ 2 A4 strani) in**
* **potrdilom (skenirano kopijo) o pridobljeni izobrazbi**

**na e-naslov** [**jobs@center-rog.si**](mailto:jobs@center-rog.si)**.**

Dodatne informacije o objavi prostega delovnega mesta je mogoče dobiti vsak delovni dan med 10.00 in 12.00. uro na telefonski številki 01/2516301 ali preko elektronske pošte: nina.skrt@center-rog.si.

O izbiri bodo kandidatke\_i obveščeni v zakonsko določenem roku.

Predviden začetek dela: **po dogovoru oz. najkasneje 01. 02. 2023**

\* področja in način našega delovanja so opredeljeni v predstavitvenem [katalogu Centra Rog](https://www.roglab.si/assets/Uploads/dokumenti/CenterRog-katalog-2021-SLO-web-2.pdf) ter na www.center-rog.si.